Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 457/12/7713	Vranov nad Topľou, 4.9.2013
EEČ : 2-61-99-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Vranov nad Topľou zo dňa 19.7.2012, spisová značka Pv 457/12/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Obvinený skutok spáchal na tom skutkovom základe, že v dobe  od XXXXX do XXXXX v obci XXXXX, okr. XXXXX vo svojom rodinnom dome neoprávnene bez zmluvy, merania a istenia odoberal elektrickú energiu podliehajúcu spoplatneniu na základe osobitného predpisu tak, že v elektromerovom rozvádzači nachádzajúcom sa v oplotení rodinného domu, v ktorom sa nenachádzal elektromer, spojil prívodové  a vývodové vodiče určené na zapojenie elektromera vodičom CY-2,5mm na priamo bez merania, čím došlo k neoprávnenému pripojeniu celej elektroinštalácie rodinného domu, čo bolo zistené dňa XXXXX inšpektorom sieťových  pripojení Východoslovenských energetík, a.s. ISP Michalovce, ktorý na mieste vykonal  kontrolu, čím spôsobil pre spoločnosť XXXXX, XXXXX, XXXXX  škodu v výške 43,84 Eur.

Uznesením prokurátora Okresnej prokuratúry Vranov nad Topľou zo dňa 19.7.2012, spisová značka Pv 457/12/7713, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
          Uznesením prokurátora Okresnej prokuratúry vo Vranove nad Topľou sp. zn. Pv 457/12-5 zo dňa 19.07.2012, bolo podľa § 216 ods. 1) Trestného poriadku podmienečne zastavené trestné stíhanie obvineného XXXXX, nar. XXXXX vo Vfranove nad Topľou,  trvale bytom XXXXX, okr. XXXXX vykonávané pre prečin krádeže podľa § 212 ods. 2, písm. e) Trestného zákona na tom skutkovom základe, že tento v dobe  od XXXXX v obci XXXXX, okr. XXXXX vo svojom rodinnom dome neoprávnene bez zmluvy, merania a istenia odoberal elektrickú energiu podliehajúcu spoplatneniu na základe osobitného predpisu tak, že v elektromerovom rozvádzači nachádzajúcom sa v oplotení rodinného domu, v ktorom sa nenachádzal elektromer, spojil prívodové  a vývodové vodiče určené na zapojenie elektromera vodičom CY-2,5mm na priamo bez merania, čím došlo k neoprávnenému pripojeniu celej elektroinštalácie rodinného domu, čo bolo zistené dňa 15.02.2012 inšpektorom sieťových  pripojení Východoslovenských energetík, a.s. ISP Michalovce, ktorý na mieste vykonal  kontrolu, čím spôsobil pre spoločnosť XXXXX  škodu v výške 43,84 Eur.

          Vyššie uvedená skúšobná doba uplynula dňa 31.07.2013.

          V rámci zisťovania, či boli resp. sú splnené podmienky na postup podľa § 217 ods. 1) Trestného poriadku, dozorujúci prokurátor vyžiadal správy o povesti na obvineného počas trvania  skúšobnej  doby  a  to  z miesta  jeho  trvalého  bydliska,  Obvodného  oddelenia  PZ Slovenská Kajňa a Obvodného úradu vo Vranove nad Topľou.  Okrem toho zabezpečil aj  aktuálny odpis z registra trestov. Z  takto  získaných informácií a údajov zistil, že obvinený počas  skúšobnej doby viedol riadny život, nedopustil sa žiadneho vážneho priestupku a nie je známy ani prípad porušenia občianskeho spolužitia z jeho strany. Rovnako zo správ Obvodného oddelenia PZ Slovenská Kajňa a  Obvodného úradu vo Vranove nad Topľou vyplýva, že obvinený nemá žiadny záznam zo šetrenia pre spáchanie závažného priestupku a nevedie sa voči nemu ani žiadne trestné konanie, pričom aj podľa aktuálneho odpisu z registra trestov nemá  novší záznam potvrdzujúci existenciu takýchto konaní. 

         	Podľa § 217 ods. 1) Trestného poriadku, ak obvinený v priebehu skúšobnej doby viedol riadny život, splnil povinnosť, resp. plní si povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

		Podľa § 217 ods. 4) Trestného poriadku právoplatnosťou uznesenia o tom,  že sa obvinený osvedčil, nastávajú účinky zastavenia trestného stíhania podľa § 9 ods. 1 písmena e) Trestného poriadku.

		Vzhľadom na vyššie uvedené, bolo potrebné rozhodnúť tak, ako je to uvedené vo výrokovej časti tohto uznesenia.       

Poučenie:
          Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dušan Hurta
prokurátor